ԵՐԵՎԱՆ, 13 հուլիսի — Sputnik. «1000 դրամների հիմնադրամ» պայմանական անունը ստացած «Զինծառայողների ապահովագրության հիմնադրամն» անխափան գործում է։ Այս մասին այսօր լրագրողների հետ հանդիպման ժամանակ ասաց պաշտպանության նախարարի խորհրդական Գեղամ Հարությունյանը` ի պատասխան Sputnik Արմենիայի հարցի, թե արդյո՞ք հիմնադրամներում բացահայտված խնդիրների համատեքստում անհրաժեշտություն չի առաջացել վերանայելու նաև պաշտպանության ոլորտում գործող հիմնադրամների աշխատանքը։